OpenLLM-France/wikimedia huggingface dataset:
# Teichiku

Teichiku Entertainment (テイチクエンタテインメント, Teichiku Entateimento), més coneguda simplement com a Teichiku, és un segell discogràfic japonés generalista però especialitzat en enka i kayōkyoku.
El nom de la companyia, Teichiku, és un acrònim del nom original de l'empresa: "Teikoku Chikuonki Shōkai" (帝国蓄音機商会), que es pot traduir al català com a "Companyia del Gramòfon Imperial".

## Segells discogràfics

Alhora que Teichiku també és el nom d'un sub-segell discogràfic de la Teichiku Entertainment, també existeixen altres sub-segells diferenciats per l'estil musical i el seu públic potencial. Aquests són:
* Teichiku Records: Enka, mood kayō
* Imperial Records: J-POP
* Union Records: Música occidental
* Chronicle: Reedicions de Philips Records
* Takumi Note: Música per a l'"estil de vida dels adults".
* Continental Star: Artistes pop de la dècada de 1980.
* VR: J-POP, J-ROCK, visual kei i gothic lolita.
* Rockan Music: Música d'anime i actors de doblatge.
* Age Free Music:
* I BLUE:
* XME:
* Bogus Records:

## Artistes

* Shin Aoyama (Teichiku)
* Chiyuki Asami (Teichiku)
* Kimimaru Ayanokōji (Teichiku)
* Kaori Iida (Teichiku)
* Satoshi Ikeda (Teichiku)
* Mihoko Ishida (Imperial)
* Hitomi Ishikawa (Imperial)
* Sayuri Ishikawa (Teichiku)
* Akiko Iriyama (Teichiku)
* Hiromi Iwasaki (Imperial)
* Kaori Uesugi (Teichiku)
* Misaki Usuzawa (Teichiku)
* Itsurō Ōizumi (Teichiku)
* Chiyo Okumura (Teichiku)
* Eiji Okuyama (Teichiku)
* Amii Ozaki (Continental)
* Meiko Kaji (Teichiku)
* KANA (Teichiku)
* Miyuki Kawanaka (Teichiku)
* Marina Kawano (Imperial)
* Takeshi Kitayama (Teichiku)
* Mitsuki Kitayama (Teichiku)
* Takeshi Kihara (Teichiku)
* Kahoru Kohiruimaki (Continental)
* Iroha Koikawa (Teichiku)
* Maiko Kozakura (Teichiku)
* Sakana-kun (Teichiku)
* Naoki Sanada (Teichiku)
* Aya Shimazu (Teichiku)
* Hiromasa Shimizu (Teichiku)
* Masato Sugimoto (Teichiku)
* Ryōtarō Sugi (Teichiku)
* Yuki Sekiguchi (Teichiku)
* Riki Takeuchi (Teichiku)
* Yoshio Tabata (Teichiku)
* Cheuni (Teichiku)
* Chang-Euensook (Teichiku)
* Yoshimi Tendō (Teichiku)
* Jun Togawa (Teichiku)
* Yasuko Naitō (Teichiku)
* Miyuki Nagai (Teichiku)
* Naoto Nanbu (Teichiku)
* Midori Nishizaki (Teichiku)
* Makoto Nobumasa (Teichiku)
* Hiroya Hama (Teichiku)
* Kōji Handa (Teichiku)
* Shinji Harada (Continental)
* Peter (Teichiku)
* Piroki (Teichiku)
* Pink Lady (Teichiku)
* Jun Mayuzumi (Teichiku)
* George Yamamoto (Teichiku)
* Kumiko Yamashita (Continental)

## Referències

* ↑ https://www.discogs.com/label/45872-Teichiku-Records
* ↑ https://www.bloomberg.com/profile/company/7779832Z:JP
# Tanusi Gemin

Tanusi Gemin (en llatí: Tanusius Geminus) va ser un historiador romà del segle i aC, que sembla haver viscut en temps de Ciceró. Se suposa que va escriure sobre l'època de Sul·la encara que la naturalesa exacta de les seves obres és desconeguda. Plutarc esmenta l'historiador Τανύσιος, que Vossius considera que era el mateix Tanusi. Sèneca parla d'uns annals escrits per un Tamusi i probablement es refereix a Tanusi Gemin. Tota la seva obra s'ha perdut, llevat d'un fragment d'aquests annals citat per Suetoni.

## Referències

* 1 2 Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 239.
* ↑ Vossius. De Historicis Latinis I,12
# Tanuter

Tanuter (armèni: տանուտէր) és el nom del cap d'una casa de prínceps d'Armènia. Abans de l'annexió russa d'Armènia de l'Est l'any 1828, els caps de les aldees d'un melikat portaven el títol.
# Telince

Telince és un poble i municipi d'Eslovàquia. Es troba a la regió de Nitra, al sud-oest del país. El 2021 tenia 420 habitants. És esmentat per primera vegada el 1297.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 6 agost 2022].
* ↑ «História obce» (en eslovac). Obec Tilence. [Consulta: 6 agost 2022].
# Ciénaga

Ciénaga és una pel·lícula coproducció hispano-xilena de 1993 dirigida per José Ángel Bohollo i interpretada per Ángel de Andrés López, Santiago Ramos i Marcela Osorio. Fou exhibida al Festival d'Arcaishon de 1993. Es tracta d'un thriller amb influències de Luis Buñuel i amb elogis de la crítica per la direcció de la càmera i dels actors.

## Argument

Ramiro, un escriptor de novel·les mediocre, és convidat pel seu amic de la infància Jorge 'Ranchito' Fernández per a passar a la seva casa una temporada a la seva hisenda, anomenada Ciénaga, situada al peu de la Serralada dels Andes, per tal que escrigui les seves memòries com a cantant d'èxit. Però al poc d'arribar-hi li confessa que el que necessita d'ell és que l'ajudi a "desfer-se" de la seva esposa Daniela, a la que considera culpable del seu fracàs com a cantant.

## Repartiment

* Ángel de Andrés López - Ranchito
* Santiago Ramos - Ramiro
* Marcela Osorio - Daniela

## Nominacions

José Ángel Bohollo fou candidat al Goya al millor director novell per aquesta pel·lícula.

## Referències

* ↑ El cine español abre y cierra el festival de Arcachón, ABC, 16 d'agost de 1993
* ↑ Ciénaga Arxivat 2019-10-13 a Wayback Machine. a Vanavisión
* ↑ Ciénaga al web dels Premis Goya
# Terry Moore

«Terry Moore» té aquests significats:
* Terry Moore (actriu) (n. 1929), actriu estatunidenca
* Terry Moore (autor de còmics) (n. 1954), dibuixant i guionista de còmics estatunidenc
* Terry Moore (futbolista) (n. 1958), futbolista canadenc
# Testico

Testico (en lígur: Testego) és un comune (municipi) de la província de Savona, a la regió italiana de la Ligúria, situat uns 90 km al sud-oest de Gènova i uns 50 km al sud-oest de Savona. A 31 de desembre de 2017, la seva població era de 198 habitants i la seva superfície era de 10,2 km².
Testico limita amb els següents municipis: Casanova Lerrone, Cesio, Chiusanico i Stellanello.

## Referències

* ↑ «Tuttoitalia.it». [Consulta: 23 gener 2019].
# Ciğer tava

El Ciğer tava (fetge fregit en turc) o yaprak ciğer (fetge fulla, per la forma) és un plat de la cuina turca fet amb fetge de vaca o d'ovella. Es serveix amb cebes, julivert, i pebre vermell sec fregit.
És famós a Edirne i és conegut com a Edirne ciğeri (fetge d'Edirne).

## Vegeu també

* Arnavut ciğeri
* Ciğer kebap

## Referències

* ↑ https://books.google.cat/books?id=Qfv_AAAAQBAJ&pg=PA104&dq=yaprak+ci%C4%9Fer&hl=ca&sa=X&ei=B3uhVIfoOKbB7gbymYGgDg&ved=0CEEQ6AEwBA#v=onepage&q=yaprak%20ci%C4%9Fer&f=false%5BEnllaç+no+actiu%5D
* ↑ https://books.google.cat/books?id=EpaCBAAAQBAJ&pg=PT63&dq=ci%C4%9Fer+tava&hl=ca&sa=X&ei=onOhVLegIoL5UreUg6gL&ved=0CC4Q6AEwAg#v=onepage&q=ci%C4%9Fer%20tava&f=false%5BEnllaç+no+actiu%5D
* ↑ https://books.google.cat/books?id=kJE2lM22R4oC&pg=PA190&dq=ci%C4%9Fer+tava&hl=ca&sa=X&ei=THShVOeCO8b2UMSzgqAL&ved=0CFIQ6AEwCQ#v=onepage&q=ci%C4%9Fer%20tava&f=false%5BEnllaç+no+actiu%5D
* ↑ 12. Ulusal Turizm Kongresi: 12. Ulusal Turizm Kongresi. Seher Matbaacılık Ltd Şti, 5 octubre 2011, p. 6–. ISBN 978-605-87976-8-0.

## Enllaços externs

* Imatges de "yaprak ciğer"
# Testimoni (geologia)

Un testimoni és una secció cilíndrica d'una substància natural (normalment). La majoria de les mostres s'obtenen mitjançant perforacions especials a la substància, com ara sediments o roca, amb un tub d'acer buit, anomenat llevatestimonis. El forat realitzat per a la mostra del testimoni s'anomena “forat del testimoni”. Existeix una gran varietat de mostrejadors bàsics per provar diferents suports en diferents condicions.
Es poden prendre mostres bàsiques per provar les propietats de materials artificials, com el formigó, la ceràmica, alguns metalls i aliatges, especialment els més tous. També es poden prendre mostres bàsiques d'éssers vius, inclosos els éssers humans, especialment dels ossos d'una persona per a un examen microscòpic per ajudar a diagnosticar malalties.
# The Acid House

The Acid House és una pel·lícula escocesa de 1998 dirigida per Paul McGuigan. El film és l'adaptació de tres relats del llibre homònim d'Irvine Welsh, ell mateix en va escriure el guió cinematogràfic i hi fa un cameo.

## Argument

La pel·lícula dramatitza tres històries del llibre:
* «The Granton Star Cause»: Boab enceta un dia nefast un pic els seus pares el fan fora de casa per a poder-se dedicar al sadomasoquisme, l'acomiaden de la feina, la xicota l'envia a pastar fang i és expulsat de l'equip de futbol pels seus amics. Incorpora elements de La metamorfosi de Franz Kafka quan un dels personatges és un Déu profà i despietat que el converteix en una mosca com a càstig per malgastar la seva vida. Titulat com un barri d'Edimburg, es va rodar a Muirhouse, Pilton i Ferry Road Drive.
* «A Soft Touch»: Kevin McKidd interpreta un pare abnegat mentre que Gary McCormack és Larry, el despietat veí del pis de dalt que li roba l'electricitat i la dona, Michelle Gomez. Filmat a Niddrie.
* «The Acid House»: un mal viatge i un llamp produeixen un còmic accident quan el hooligan Coco Brice i el nounat d'una parella burgesa s'intercanvien els cossos.
Els tres capítols són independents, però estan relacionats per la localització i la reaparició de personatges incidentals, en particular Maurice Roëves que apareix de manera diferent com a convidat al casament, personatge en un somni i encarregat del pub. Les tres parts representen una manifestació humana de Déu.
La pel·lícula va ofendre la premsa groga del Regne Unit per l'aparició d'un déu cínic, arruixat i bocamoll. En alguns estats de parla anglesa com el Canadà i els Estats Units s'ha projectat amb subtítols a causa de l'scots vernacle que parlen els personatges.

## Repartiment
### «The Granton Star Cause»

* Maurice Roëves – Déu
* Stephen McCole – Boab
* Garry Sweeney – Kev
* Jenny McCrindle – Evelyn
* Simon Weir – Tambo
* Iain Andrew – Grant
* Irvine Welsh – Parkie
* Pat Stanton – Barman
* Alex Howden – Boab Snr
* Annie Louise Ross – Doreen
* Dennis O'Connor – PC Cochrane
* John Gardner – SG Morrison
* William Blair – Company de treball
* Gary McCormack – Company de treball
* Malcolm Shields – Company de treball
* Stewart Preston – Rafferty

### «A Soft Touch»

* Maurice Roëves – Borratxo
* Kevin McKidd – Johnny
* Michelle Gomez – Catriona
* Tam Dean Burn – Alec
* Scott Imrie – Pool Player
* Niall Greig Fulton – Alan
* Cas Harkins – Skanko
* Morgan Simpson – Chantal nadó
* Marnie Kidd – Chantal nena
* Alison Peebles – Mare
* Joanne Riley – Noia nova
* Katie Echlin – Wendy
* William «Giggs» McGuigan – Cantant de pub
* William Blair – Deck
* Gary McCormack – Larry

### «The Acid House»

* Maurice Roëves – Sacerdot
* Ewen Bremner – Colin «Coco» Bryce
* Martin Clunes – Rory
* Jemma Redgrave – Jenny
* Arlene Cockburn – Kirsty
* Jane Stable – Emma
* Doug Eadie – Pare de Coco
* Andrea Mckenna – Mare de Coco
* Cas Harkins – Skanko
* Billy McElhaney – Felix el tècnic sanitari
* Ricky Callan – Tam el conductor
* Barbara Rafferty – Dr. Callaghan
* Stephen Docherty – Infermera Boyd
* Ronnie McCann – Andy

## Referències

* ↑ Ejarque, Cristina. «Paul McGuigan a examen». [Consulta: 21 agost 2019].
# The A-Team

The A-team és una sèrie de televisió, protagonitzada per George Peppard, Dwight Schultz, Dirk Benedict i Mr T, que va ser emesa per primera vegada a la NBC (23 de gener de 1983 - 8 de març de 1987).

## Sinopsi

1972, quatre dels millors homes de l'exèrcit dels Estats Units van ser empresonats per un delicte «que no van cometre»: el coronel John "Hannibal" Smith (George Peppard), el sergent Bosco A. "BA" Baracus (Mr.T), el capità H.M. "Howling Mad" Murdock (Dwight Schultz) i el tinent Templeton "Faceman" Peck (Dirk Benedict). Ara, buscats per la policia i el govern estatunidenc, els fugitius es veuen obligats a convertir-se en mercenaris per poder sobreviure econòmicament.

## Referències

* ↑ Neumaier, Joe (January 21, 2001). «Encore: A Real Kick In the 'A'». Entertainment Weekly. Arxivat de l'original el November 14, 2020.
* ↑ Bedell, Sally «How TV Hit 'The A-Team,' Was Born». The New York Times, April 28, 1983.
* ↑ Sérisier, Pierre; Boutet, Marjolaine; Bassaget, Joël. Sériescopie: guide thématique des séries télé (en francès). Ellipses, 2011. ISBN 978-2-7298-7052-2.
# Cokeville

Cokeville és una població dels Estats Units a l'estat de Wyoming. Segons el cens del 2000 tenia 506 habitants.

## Demografia

Segons el cens del 2000, Cokeville tenia 506 habitants, 166 habitatges, i 125 famílies. La densitat de població era de 267,6 habitants/km².
Dels 166 habitatges en un 37,3% hi vivien nens de menys de 18 anys, en un 69,3% hi vivien parelles casades, en un 4,8% dones solteres, i en un 24,1% no eren unitats familiars. En el 21,7% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,66.
Per edats la població es repartia de la següent manera: un 37% tenia menys de 18 anys, un 8,3% entre 18 i 24, un 19,4% entre 25 i 44, un 21,1% de 45 a 60 i un 14,2% 65 anys o més.
L'edat mediana era de 31 anys. Per cada 100 dones de 18 o més anys hi havia 98,1 homes.
La renda mediana per habitatge era de 31.705 $ i la renda mediana per família de 39.000 $. Els homes tenien una renda mediana de 35.000 $ mentre que les dones 22.083 $. La renda per capita de la població era de 12.900 $. Entorn del 7,1% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cokeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Cokeville». American Fact Finder. Oficina del Cens dels Estats Units, 12-01-2010.
# Col arrissada

La col arrissada, col caragolada, col de Milà o col gitana és una varietat cultivar del Grup Capitata, derivat de l'espècie Brassica oleracea, membre del gènere 'gènere Brassica dins la família de les brassicàcies (Brassicaceae).
Addicionalment pot rebre els noms de col borraina, col borratgenca, col borratja, col borratjona, col cargolada, col nana i col rulla. També s'han recollit les variants lingüístiques col borragenca, col borratxa, col borratxenca i col reülla.
És un tipus de col de cabdell però amb les fulles encrespades i amb els nervis prominents. És una planta biennal amb l'arrel pivotant molt profunda i de tija erecta de llargada rarament superior als 30 cm. Les fulles internes són blanc-groguenques. És una hortalissa molt cultivada i molt coneguda.

## Malalties

Entre les malalties fitopatològiques que ataquen la col de Milà, i altres cols, es troben els fongs de l'oïdi en el cas d'aquesta col és causat per l'espècie Erysiphe cruciferarum), la peronospora (causada per l'espècie Peronospora brassicae), l'alternariosi (causada per Alternaria brassicae), l'èrnia de les crucíferes (causada per Plasmodiophora brassicae), el marciment de les crucíferes (causat per Phoma lingam). Entre els insectes els paràsits més importants són els pugons (àfids) com el cerós de la col Brevicoryne brassicae, la mosca de la col (Delia radicum) i dos lepidòpters Pieris brassicae i la Mamestra brassicae.

## Gastronomia

Se'n fan sopes i menestres. A Itàlia és particularment apreciat en el risotto ris e verza cun custëini de la província de Piacenza i la zuppa 'd pan e còj del Canavese. Apareix també en el plat grec dolmades, en el romanès sarma i el Kohlrouladen germànic a més del plat holandès boerenkool met worst.
També en algunes preparacions del sushi s'utilitzen fulles de col de Milà.

## Bibliografia

* http://www.nuoveterapie.it/cavolo.htm Arxivat 2008-02-03 a Wayback Machine.
* http://www.consumatori.it

## Referències

* 1 2 «col arrissada». Noms de plantes. Corpus de fitonímia catalana. TERMCAT, Centre de Terminologia. [Consulta: 1r gener 2024].
* ↑ «Brassica oleracea (Capitata Group)» (en anglès). North Carolina Extension Gardener Plant Toolbox. North Carolina State University. [Consulta: 1r gener 2024].
# Cokie Roberts

Mary Roberts, nascuda Mary Martha Corinne Morrison Claiborn Boggs, i més coneguda com a Cokie Roberts (Nova Orleans, 27 de desembre de 1943 – Washington DC, 17 de setembre de 2019) va ser una periodista i escriptora estatunidenca. Després de la seva mort l'ex-president Barack Obama li va retre homenatge, dient que Roberts havia estat "un model per a les dones joves en un moment durant el qual aquest ofici encara era dominat pels homes".

## Referències

* ↑ «Trump on Cokie Roberts' death: 'She never treated me nicely. But I would like to wish her family well'» (en anglès). CNN, 17-09-2019 [Consulta: 18 setembre 2019].
# The Light Touch

The Light Touch és una pel·lícula estatunidenca dirigida per Richard Brooks i estrenada el 1952. La pel·lícula es va rodar a Itàlia (Roma), a Sicília i a Tunísia.

## Argument

Un estafador s'apodera d'un quadre, després prova de fer creure al seu soci que s'ha cremat en un incendi. Però la trobada d'una jove artista el posarà en el bon camí.

## Repartiment

* Stewart Granger: Sam Conride
* Pier Angeli: Anna Vasarri
* George Sanders: Félix Guignol
* Kurt Kasznar: Mr. Aramescu
* Joseph Calleia: Tinent Massiro
* Larry Keating: R. F. Hawkley
* Rhys Williams: MacWade
* Norman Lloyd: Anton
* Mike Mazurki: Charles
* Ben Astar: Hamadi Mahmoud

## Referències

* ↑ «The light touch» (en anglès). The New York Times.
# Colibrí amazília cuaclar

El colibrí amazília cuaclar (Elliotomyia chionogaster) és una espècie d'ocell de la família dels troquílids (Trochilidae) que habita garrigues i sabanes als Andes, a l'est del Perú, centre, est i sud-est de Bolívia, sud-oest del Brasil i nord-oest de l'Argentina.

## Referències

* ↑ «Colibrí amazília cuaclar». Cercaterm. TERMCAT, Centre de Terminologia. Rev. 11 octubre 2024(català)
# The Ister

The Ister és una pel·lícula del 2004 dirigida per David Barison i Daniel Ross.

## Argument

The Ister estava inspirada per un curs de conferències de 1942 lliurat pel filòsof alemany Martin Heidegger, publicat en 1984 com Hölderlins Hymne »Der Ister«. El curs de conferències de Heidegger es refereix a un poema del poeta alemany Friedrich Hölderlin que tracta sobre el riu Danubi.
La pel·lícula The Ister viatja riu amunt al llarg del Danubi cap a la seva deu, mentre diversos entrevistats discuteixen sobre Heidegger, Hölderlin, i la filosofia. La pel·lícula també es refereix a una sèrie d'altres temes, incloent: temps, poesia, tecnologia, llar, guerra, polítiques, mitologia, nacional socialisme, l'Holocaust, les antigues polis gregues, Sòfocles, Antígona, Agnes Bernauer, Edmund Husserl, la batalla de Vukovar de 1991, i l'Operació Força Aliada de 1999.

## Estructura

The Ister es divideix en cinc capítols més un pròleg i un epíleg
* Pròleg. El mite de Prometeu, o el naixement de la tècnica .' Bernard Stiegler explica el mite de Prometeu ".
* Capítol 1. Ara arriba el foc! On el filòsof Bernard Stiegler combina tècnica i el temps i ens guía de la desembocadura del Danubi a la ciutat de Vukovar a Croàcia.
* Capítol 2. Aquí volem construir. On el filòsof Jean-Luc Nancy aborda el tema de la política i ens guia a través de la República d'Hongria."
* Capítol 3. Quan es passa la prova. On el filòsof Philippe Lacoue- Labarthe ens porta des de la tecnòpolis de Viena a les profunditats del camp de concentració de Mauthausen, confrontant la declaració més desafiant de Heidegger sobre la tècnica ".
* Capítol 4. 'La roca té necessitat de talls.On el filòsof Bernard Stiegler en guía per aprofundir en les qüestions de la mortalitat i de la història, ja que sortim de Mauthausen per anar a la Befreiungshalle (Saló de l'alliberament)."
* Capítol 5. El que fa el riu, ningú ho sap. On l'artista i director alemany Hans-Jürgen Syberberg ens guia a través del Danubi superior a la font del riu i més enllà."
* Epíleg. Heidegger llegeix Hölderlin'. Heidegger llegeix l'himne de Hölderlin, " Der Ister ."

## Referències

* ↑ "The Self-Assertion of the German University" Arxivat 2012-04-04 a Wayback Machine., text of Martin Heidegger inaugural rectorial speech, Freiburg University, 1933
* ↑ «The Ister». ImdB.
* ↑ «The Ister». film-philosophy.

## Enllaços externs

* www.theister.com Lloc web oficial (anglès) (alemany) (francès) (castellà) (romanès)
* The Ister a Icarus Films (anglès)
* The Ister: un extracte (alemany)
# Thomas Henry

Thomas Henry (26 octubre de 1763, Wrexham - 18 de juny de 1816, Manchester) fou un farmacèutic i químic anglès, fundador de la Manchester Literary and Philosophical Society i pare de William Henry.
Havia après l'ofici de cirurgià i farmacèutic a Wrexham i fou ajudant d'un farmacèutic visitant a Oxford. Després s'establí a Knutsford durant cinc anys. Es casà amb Mary Kinsey a l'Església Parroquial de Knutsford el 16 de juny de 1760. Després es mudà a King Street, Manchester, on treballà com a cirurgià i farmacèutic. En aquella època, homes com a Henry eren qui proporcionaven la major part de l'atenció mèdica. Els metges eren educats a la universitat, però hi havia pocs d'ells i estaven principalment a Londres.
Henry descobrí una nova forma de fer carbonat de magnesi que utilitzà com un antiàcid, la magnèsia de Henry. Presentà un document sobre la seva preparació al Royal College of Physicians de Londres el 1771. Fou animat pels amics a produir-la i es fabricà fins almenys 1881. L'empresa, que també produïa gasoses, resultà ser rendible. Thomas Henry publicà un document sobre la preservació de l'aigua del mar a causa de la putrefacció, que mostrava la importància de les sals de magnesi en el procés de putrefacció. Aquest article també tenia compte d'una màquina inventada recentment per impregnar aigua amb aire fix (diòxid de carboni) comunicada al Sr. Henry per I Haygarth MB FRS i llegit el 21 de novembre de 1781. Aquesta última descriu com l'aire fix es podria fer per l'acció de àcid sobre calç i el gas bullit a l'aigua. Això fou clarament un precursor de la seva pròpia fabricació d'aigua de soda i, probablement, conduí als estudis quantitatius del seu fill William Henry sobre la dissolució de gasos per fluids que culminaren amb la llei de Henry.

## Referències

* 1 2 «Thomas Henry & William Henry, Manchester, England, United Kingdom». [Consulta: 20 desembre 2017].
# Thalassarche

Thalassarche és un gènere d'ocells de la família dels diomedeids (Diomedeidae). Antany eren classificats al gènere Diomedea la major part dels albatros, però en 1996 es van separar les espècies més petites en el gènere Thalassarche i les del Pacífic nord en el gènere Phoebastria. Les espècies del gènere Thalassarche estan restringides a l'hemisferi sud i són les més comunes entre les espècies d'albatros.

## Llista d'espècies

Dins aquest gènere s'han descrit 10 espècies:
* Albatros becgroc atlàntic (Thalassarche chlororhynchos)
* Albatros becgroc del Pacífic (Thalassarche carteri)
* Albatros capgrís (Thalassarche chrysostoma)
* Albatros cellanegre (Thalassarche melanophris)
* Albatros de Buller (Thalassarche bulleri)
* Albatros de Campbell (Thalassarche impavida)
* Albatros de les Chatham (Thalassarche eremita)
* Albatros de Salvin (Thalassarche salvini)
* Albatros de Stead (Thalassarche steadi)
* Albatros tímid (Thalassarche cauta)
Alguns autors consideren subespècies algunes d'aquestes espècies.

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
* ↑ El genere Thalassarche a TAXONOMICON Rev. 19-07-2010